Sharifah Sakinah

Sharifah Nurul Sakinah Syed Abu Bakar (lahir 28 Mei 1989; Jawi: شريفه سكينه) ialah pelakon, pelawak dan pengacara Malaysia, terkenal menerusi lakonannya dalam TV dan filem. Sakinah mendapat perhatian menerusi sitkom Hotel Mania (2010). Sejak itu, beliau membintangi siri komedi seperti Bimbi & Bonnie (2013) dan Yem Rempit (2014), yang mana beliau memenangi Anugerah Lawak Warna 2014 bagi kategori Artis Lawak Wanita Paling Popular.

Sakinah juga telah membintangi beberapa filem, termasuk Ular (2013), Kimchi Untuk Awak (2017) dan Rise: Ini Kalilah (2018). Beliau juga telah membintangi sejumlah siri drama TV, termasuk Dendam Sarakit (2012), Benci Vs Cinta (2013), Suamiku Mat Piun (2018) dan Voice Note (2019). Beliau ialah adik kepada pelakon dan pelawak, Sharifah Haslinda dan Sharifah Shahirah.

Kerjaya
Beliau memulakan kerjaya lakonan menerusi sitkom muzikal komedi Hotel Mania (2010) di bawah arahan Nizam Zakaria terbitan KRU Studios. Belau kemudian menempa nama dalam beberapa siri komedi pada tahun 2013-2014 iaitu Bimbi & Bonnie, Havoc Warna dan Yem Rempit. Peranan layar lebar hadir apabila Sakinah membintangi filem sulungnya, Ular (2013) arahan Yusry Abdul Halim lakonan bersama Yusry dan Lisa Surihani.

Beliau memenangi Artis Lawak Wanita Popular di Anugerah Lawak Warna ke-2 pada tahun 2014. Pada tahun itu juga, beliau telah membintangi telefilem Racun Menantu arahan Michael Ang yang memberi kesan terhadap penonton. Dalam pada itu beliau juga turut berlakon dalam telefilem Kubur Berdarah pada 2015. Rata-rata memuji lakonan beliau. Beliau sering melakonkan watak-watak mencabar yang lain dalam drama lakonannya. Beliau diterima baik sebagai pelakon membawa watak psiko yang berat, komedi mahupun antagonis.

Pada tahun 2016, beliau membuat penampilan muzik video sulungnya apabila muncul dalam muzik video lagu "Andainya Takdir" nyanyian Anuar Zain. Turut membintangi muzik video itu ialah Puteri Balqis. Beliau kemudian berlakon dalam filem Pekak lakonan bersama Zahiril Adzim dan Sharifah Amani.

Pada tahun 2017, Sakinah berlakon di samping Emma Maembong dan Aiman Hakim Ridza dengan melakonkan watak sebagai Min Ah dalam filem Kimchi Untuk Awak yang diadaptasi dari novel 2015 bertajuk sama karya Suri Ryana. Turut membintangi filem itu ialah Janna Nick dan Natasha Elyzza. Pada masa yang sama, beliau digandingkan bersama Aiman Hakim menerusi telefilem Girlfriend Aku Dari Neraka dan siri TV susulannya, Girlfriend Aku Dari Neraka The Series; beliau memegang watak sebagai Lidya.

Sakinah memegang watak sebagai Nieza dalam drama komedi Suamiku Mat Piun di TV3 dan sebagai Jasmine dalam drama romantik Selafaz Cinta. Sakinah juga melakonkan watak isteri pegawai polis dalam filem drama politik Rise: Ini Kalilah (2018). Setahun berikutnya, iaitu pada 2019, beliau berlakon dalam drama misteri Voice Note sebagai Sara. Selain beliau, pelakon lain termasuk pendatang baru, Shasha Abedul dan Scha Elinnea. Beliau kemudian muncul dalam drama Utusan Cinta Buat Adam dengan melakonkan watak sebagai Liyana. Sakinah juga melakonkan watak sama dalam filem aksi Rise To Power: KLGU (2019).

Beliau melakonkan watak sebagai Laila dalam siri drama separa-seram Aku Yang Kau Gelar Isteri arahan Shuhaimi Lua Abdullah yang bersiaran di TV3. Ia turut dibintangi oleh Lana Nordin dan Nadia Brian.

Kehidupan peribadi
Dua kakaknya terlebih dahulu bergelar pelakon pada era 90-an iaitu dramatis Sharifah Haslinda dan pelawak terkenal Sharifah Shahirah. Beliau pernah menjalinkan hubungan dengan anak sulung pengarah Badaruddin Azmi dan Erma Fatima iaitu Ahmad Albab namun terputus di pertengahan jalan.

Pada Oktober 2014, Sakinah mengikat tali pertunangan dengan usahawan Alif Adha Jamil. Pada 28 Mac 2015, beliau dan pasangannya diijabkabul dengan sekali lafaz dalam satu majlis perkahwinan berkonsepkan dalam taman di kawasan taman Hotel Shangri-La, Putrajaya. Pasangan sama padan, sama cantik itu dinikahkan oleh bapa Sakinah sendiri iaitu Syed Abu Bakar Syed Abdul Rahman Al-Khaired dengan disaksikan Imam Masjid Wilayah Putra Jaya, Ustaz Fairuz Suhari. Sakinah menerima tujuh dulang hantaran dan membalas kembali sembilan dulang kepada Aliff.

Sakinah selamat melahirkan bayi perempuan di pusat perubatan di Kuala Lumpur pukul 9 pagi, pada 24 Mei 2017. Bayi seberat 3.1 kilogram yang dilahirkan menerusi pembedahan itu diberi nama Anais Adha. Beliau sebelum ini pernah mengalami keguguran pada awal tahun 2016. Perkahwinan Sakinah dan Alif Adha hanya bertahan selama 5 tahun apabila pasangan itu mengesahkan perceraian mereka pada Mei 2020.

Sakinah mendedahkan dalam satu temubual bersama Utusan Malaysia pada November 2017 bahawa beliau tidak pernah menggunakan sebarang produk penjagaan kulit, sebaliknya melakukan senaman sebagai cara untuk menjaga kesihatan. Bapanya meninggal dunia pada 11 Januari 2018 akibat jangkitan kuman pada paru-paru.

Beliau mendedahkan telah menghidap penyakit Sindrom Kurang Daya Tahan dan Hiperaktif (ADHD) yang mana beliau telah didiagnosis pada 2018.

Beliau berkahwin kali kedua bersama Michael Hansen yang berasal dari Sweden, bagaimanapun tarikh perkahwinan mereka dirahsiakan. Pasangan ini mengikat tali pertunangan pada 5 Mac 2021. Bagaimanapun, pasangan ini mengumumkan perpisahan mereka pada Oktober 2022.

 Filemografi 

 Filem 
 Tahun Tajuk Watak Catatan 2013 Ular Lynn	 Filem pertama 2016 Pekak Melur   2017 Kimchi Untuk Awak Min Ah @ Minah   2018 Rise: Ini Kalilah Isteri Polis   2019 Rise to Power: KLGU Liyanna  2020 Bikin Filem  Yasmin Gamat   2023 Jemputan Ke Neraka Rania2024 Ngesot Lisa Housekeeping Molly  Geng Jin  Cik Nak 2025 Qifarah  MawarTBA Baran Sally   Tarung: Unforgiven Dalam-produksi

 Drama 
 Tahun Tajuk Watak Saluran TV Catatan 2008 Gaia (Musim 1) Hantu Edna Astro Ria Drama pertama Episod: "Eh? Apa pontianak tu? (Bahagian 2)2010 Hotel Mania Shasha TV3 DottieAstro Ria2011 Kelaaas Kau Maria  Mata Ayer SyidahTV3 Ana lu'lu Sophie2012 Dendam Sarakit Dina Ameera Suzy Pelakon undangan Senario  Pelakon Undangan Lara Hati Rosnaida TV9 Dalam Hati Ada Taman Tasha Astro Ria Duri Nuri Astro Prima 2012–2013 Terlanjur Cinta Balkis TV9 2013 Benci Vs Cinta Astro Ria2014 Bunga Merah Punya Bunga TV9 Yem Rempit Astro Warna 2015 Jangan Lafazkan Janji TV1 Strawberi & Karipap (Musim 2) Cikgu Siti Astro Ceria 2016 Isteri vs Tunang Amira Irdina Astro Ria2017 Perang Otai Andam Dila TV3 Girlfriend Aku Dari Neraka The Series Lidya Astro Warna My Coffee Prince Teman wanita Raykal Astro Ria Penampilan khas2018 Suamiku Mat Piun Nieza TV3 Bimbi & Bonni Misi 007 Bimbi Astro Warna Amira Rose Mun TV3 Selafaz Cinta Jasmine Astro Prima2019 Voice Note Sara TV3 3 Dara Pingitan Awa Astro Warna Utusan Cinta Buat Adam LiyanaTV3 2020 Isteri Misteri Yattie 2021 Aku Yang Kau Gelar Isteri Laila2022 Kampung People (Musim 3) Ejen Syukrinah Penampilan khas Gila Viral Miss Vivy Astro Warna 2023 Jangan Ambil Kerja Tuhan TV2 2024 Dr. Pontianak (Musim 1) Edna Astro Warna 2024–2025 Curang Tanpa Niat Astrid Astro Ria2025 Wok Wok Unifi TV Dr. Pontianak (Musim 2) Edna Astro Ria  Generasi: Perfect 10 Coach Farah Astro Citra 2026 Sujud Terakhir Encik Norman Emma Astro Ria

Drama web
 Tahun  Tajuk Watak  Aplikasi  Catatan  2020 KL Gangster: Underworld (Musim 2) Liyanna Iflix Drama web pertama  2022 Hantu Raya Pergi Perang ManisahTonton  2023 Pendamping Nora 2024 Terlanjur Cinta Ayuni Viu Pelakon undangan 

 Telefilem 
 Tahun Tajuk Watak Saluran TV 2012 Ombak Rania Rozita / RozieAstro Ria2013 Bimbi & Bonnie  Bimbi Opah Gangstaq TV12014 Pekerja Terbaik Ella TV9 Racun Menantu Sarah Astro Box Office2015 Chak Ke Chak Boom Boom Astro Prima Kubur Berdarah SakinahAstro Ria Suamiku Encik Beruang 2016 Dua  Kulit SurayaAstro Citra Wau Kasih Isteri vs Tunang Raya Amira Irdina Astro Ria Lara Cinta Qaseh Qaseh TV2 Redhaku Untukmu EliTV12017 Otot-Otot Fauziah Mek Minyak TV2 Fatonah Azali Sarina TV32018 Rumah No. 10 Astro Citra Hantu Rumah Sakit Jiwa Rita Ora Astro First Renyai Takbir Raya Summayyah Astro Ria Bini Aku Dari... Lidya Astro Warna2019 Asam Pedas Cendol Sejoli KinahAstro Citra Cubit-Cubit Cinta Katarina Kecundang Sebelum Menjanda Nora Alamak Boss TV Okey2021 Kopi & Latte Nisha TV2 Epilog: Aku Yang Gelar Isteri Laila TV3 2022 Debunk Edna Astro Citra2023 Cucu Wan Intan TV3 Debunk Beraya Edna Astro Citra Sumpahan Peti Ais June Astro Ria 2025 Cinta Untuk Sekali Lagi Raya Shibah

 Muzik video 
 Tahun Tajuk lagu Penyanyi 2014 "Di Pintumu" Firman AF4 2016 "Andainya Takdir"Anuar Zain 2017 "Cinta Takkan Berakhir" 2018 "Belahan Hati"

 Televisyen 
 Tahun Tajuk Peranan Saluran TV Catatan 2012 Betul ke Bohong? (Musim 2)Artis JemputanAstro Warna Episod 9 2013 Betul ke Bohong? (Musim 4) Episod 13 (Akhir)2014 Betul ke Bohong? (Musim 5) Episod 5 #havocwarna Pengacara bersama AC Mizal, Atu Zero, Along Cham dan Rahim R22015 Ini Malam Kita PunyaArtis Jemputan Dalang Prank (Musim 1) Betul ke Bohong? (Musim 7) Episod 12 (Separuh Akhir)

Anugerah dan pencalonan
TahunAnugerahKategoriPenerima/Karya tercalonKeputusan2014 Anugerah Lawak Warna ke–2 Artis Lawak Wanita Paling Popular Dirinya sendiri 2018Anugerah Bintang Popular Berita Harian ke-31Pelakon TV Wanita PopularArtis Komedi Popular2025 Anugerah Bintang Popular Berita Harian ke-37 Aktres Pembantu Filem Popular 

Rujukan

Pautan luar





Kategori:Kelahiran 1989
Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Peragawati Malaysia
Kategori:Orang dari Kuala Lumpur
Kategori:Orang Malaysia berketurunan Arab
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia